CELEX: 62015TN0182
Language: et
Date: 2015-04-13 00:00:00
Title: Kohtuasi T-182/15: 13. aprillil 2015 esitatud hagi – Sopra Steria Group versus parlament

10.8.2015   
            
            
               ET
            
            
               Euroopa Liidu Teataja
            
            
               C 262/29
            
         13. aprillil 2015 esitatud hagi – Sopra Steria Group versus parlament
   (Kohtuasi T-182/15)
   (2015/C 262/39)
   Kohtumenetluse keel: inglise
   
      Pooled
   
   
      Hageja: Sopra Steria Group SA (Annecy-le-Vieux, Prantsusmaa) (esindajad: advokaadid A. Verlinden, R. Martens ja J. Joossen)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada Euroopa Paramendi otsused, mille vastuvõtmise kuupäev ei ole teada, kuid mis on teatavaks tehtud 13. veebruari 2015. aasta kirjadega ja millega hankemenetluse PE/ITEC-ITS14 2. osast kõrvaldatakse IBI IUS ja 3. osast kõrvaldatakse STEEL;
            
         
               —
            
            
               tuvastada, et teiste pakkujatega sõlmitud hankeleping(ud) on nende kõrvaldamiste tõttu tühine (tühised);
            
         
               —
            
            
               mõista kohtukulud, kaasa arvatud hageja õigusnõustamisega seotud kulud, välja Euroopa Parlamendilt.
            
         
      Väited ja peamised argumendid
   
   Hageja esitab hagi põhjendamiseks ühe väite, mille kohaselt Euroopa Parlament on rikkunud läbipaistvuse, proportsionaalsuse ja võrdse kohtlemise põhimõtteid, mis on sätestatud finantsmääruse artikli 102 lõikes 1, menetlusest kõrvaldamise kriteeriume, mis sisalduvad finantsmääruse artikli 107 lõike 1 punktides a ja b, ning finantsmääruse rakendusmääruse artikli 158 lõiget 3, samuti on Euroopa Parlament rikkunud omaenda tehnilist kirjeldust, mis puudutab hanget ITS14, mistõttu teadmata kuupäeval vastu võetud otsused, mis on teatavaks tehtud 13. veebruari 2015. aasta kirjadega ja millega hankemenetluse ITS14 2. osast kõrvaldatakse IBI IUS ja 3. osast kõrvaldatakse STEEL, on kehtetud.
   Esimese ja ainsa väite põhiosas väidab hageja, et Euroopa Parlament ei kohaldanud nõuetekohaselt omaenda tehnilist kirjeldust, mis puudutab hanget ITS14, ja üldist menetlusnõuet patere legem quam ipse fecisti, samuti on ta rikkunud finantsmääruse artikli 107 lõike 1 punkte a ja b seeläbi, et ta kõrvaldas hankemenetluse ITS14 2. osast hageja ja seega konsortsiumi IBI IUS ning 3. osast STEEL-i väidetava (ja tõendamata) võimaliku huvide konflikti tõttu ning Euroopa Parlamendile andmete väidetava (ja tõendamata) esitamata jätmise tõttu.
   Esimese ja ainsa väite teises osas (alternatiivne nõue) väidab hageja, et Euroopa Parlament on rikkunud läbipaistvuse, proportsionaalsuse ja võrdse kohtlemise (diskrimineerimiskeelu) põhimõtteid, mis on sätestatud finantsmääruse artikli 102 lõikes 1, kuna ta kõrvaldas hankemenetluse ITS14 2. osast hageja ja seega konsortsiumi IBI IUS ning 3. osast STEEL-i väidetava (ja tõendamata) võimaliku huvide konflikti tõttu ning Euroopa Parlamendile andmete väidetava (ja tõendamata) esitamata jätmise tõttu.